Оспорващата В. С. С. – редовно уведомена, не се явява. Вместо нея – адв. 
В., надлежно упълномощен от по-рано. 

Ответникът Г. Г. на Д. П. П. 01 РУ „. – Б. – редовно уведомен, се явява лично. 

АДВ. В.: Да се даде ход на делото. 

ОТВЕТНИКЪТ: Да се даде ход на делото.

Съдът намира, че не са налице процесуални пречки за даване ход на делото, 
предвид редовното уведомяване на страните за днешното съдебно заседание, поради което 

О П Р Е Д Е Л И:

ДАВА ХОД НА ДЕЛОТО.

АДВ. В.: Уважаема госпожо Председател, в предходното съдебно заседание с 
протоколно определение позволихте да се съберат доказателства, по отношение 
наличието или липсата на знак, забраняващ паркираното на процесното място, 
откъдето е вдигната колата на моята доверителка. Тази информация трябваше да бъде представена от Община Б.. Аз направих проверка, но в кориците на делото няма представено такова удостоверение. Считам, че това удостоверение е важно за 
преценката на съда по отношение на доказателствата за фактите, твърдяни в 
жалбата. Но ако прецените, че няма нужда от такова удостоверение от Община Б., 
моля да дадете ход на делото по същество. Алтернативно, ако се търси от Община Б. това удостоверение, ще Ви помоля чрез Кмета на Община Б., като лице, което представлява общината, да им укажете, че ако не си изпълнят задължението да 
представят такова удостоверение, ще бъдат санкционирани. 

ОТВЕТНИКЪТ: Уважаема госпожо Председател, аз както в предходното съдебно 
заседание, заявявам, че искането на процесуалния представител на оспорващата е неотносимо към спора, но предоставям на Вас да прецените дали е необходимо 
представянето на това удостоверение. 

Съдът счита, че следва да бъде изискана повторно справка от Община Б. за 
поставените знаци, които касаят паркирането на ул. „Александър Стамболийски”, в платното от кръговото кръстовище (дясното платно) в посока на гробищния парк - 
колко знака има поставени, които касаят правилата за паркиране и какъв е 
техният обсег на действие. С писмото да се укаже, че П. непредставянето на 
горепосочената справка на длъжностното лице, представляващо Община Б., ще му бъде наложена глоба в максимален размер.

Предвид горното, съдът 

О П Р Е Д Е Л И:

ДА СЕ ИЗИСКА повторно справка от Община Б. за поставените знаци, които касаят паркирането на ул. „Александър Стамболийски”, в платното от кръговото 
кръстовище (дясното платно) в посока на гробищния парк - колко знака има 
поставени, които касаят правилата за паркиране и какъв е техният обсег на 
действие. С писмото да се укаже, че П. непредставянето на горепосочената 
справка, на длъжностното лице, представляващо Община Б., ще му бъде наложена глоба в максимален размер.

С цел събиране на доказателства, съдът 

О П Р Е Д Е Л И:

ОТЛАГА делото и го НАСРОЧВА на 12.12.2014 год. в 13.30 часа, за които дата и 
час оспорващата уведомена чрез процесуалния си представител, ответникът лично. 

ДА СЕ ИЗИСКА горепосочената справка, с дадените по-горе указания от Община Б.. 

Протоколът се написа в съдебно заседание, което приключи в 10.45 часа. 
 
АДМИНИСТРАТИВЕН СЪДИЯ: /п/ Саша Алексова

СЕКРЕТАР: /п/ Олег Мазнев

Вярно с оригинала!
О.М.